La comissió d'auditoria està composta exclusivament per consellers no executius nomenats pel consell d'administració, la majoria dels quals, almenys, han de ser consellers independents i un d'ells és designat tenint en compte els seus coneixements i experiència en matèria de comptabilitat, auditoria o en totes dues.
En el seu conjunt, els membres de la comissió han de tenir els coneixements tècnics pertinents en relació amb el sector d'activitat al qual pertanyi l'entitat auditada.
a ) Informar la junta general d'accionistes sobre les qüestions que es plantegin en relació amb les matèries que siguin competència de la comissió i, en particular, sobre el resultat de l'auditoria, amb una explicació de com aquesta ha contribuït a la integritat de la informació financera i la funció que la comissió ha exercit en aquest procés.
b ) Supervisar l'eficàcia del control intern de la societat, l'auditoria interna i els sistemes de gestió de riscos, així com discutir amb l'auditor de comptes les debilitats significatives del sistema de control intern detectades durant l'auditoria, tot això sense trencar la seva independència.
A aquests efectes, i si s'escau, poden presentar recomanacions o propostes a l'òrgan d'administració i el termini corresponent per al seu seguiment.
c ) Supervisar el procés d'elaboració i presentació de la informació financera preceptiva i presentar recomanacions o propostes a l'òrgan d'administració, dirigides a salvaguardar-ne la integritat.
d ) Elevar al consell d'administració les propostes de selecció, nomenament, reelecció i substitució de l'auditor de comptes, i responsabilitzar-se del procés de selecció, de conformitat amb el que preveuen els articles 16, apartats 2, 3 i 5, i 17.5 del Reglament (UE) núm. 537/2014, de 16 d'abril, així com les condicions de la seva contractació, i sol·licitar regularment a aquest informació sobre el pla d'auditoria i la seva execució, a més de preservar la independència en l'exercici de les seves funcions.
e ) Establir les relacions oportunes amb l'auditor extern per rebre informació sobre les qüestions que puguin suposar una amenaça per a la seva independència, per al seu examen per part de la comissió, i qualssevol altres de relacionades amb el procés de l'auditoria de comptes, i, quan escaigui, l'autorització dels serveis diferents dels prohibits, en els termes previstos als articles 5, apartat 4, i 6.2.b) del Reglament (UE) núm. 537/2014, de 16 d'abril, i en el que preveu la secció 3a del capítol IV del títol I de la Llei 22/2015, de 20 de juliol, d'auditoria de comptes, sobre el règim d'independència, així com aquelles altres comunicacions previstes a la legislació d'auditoria de comptes i a les normes d'auditoria.
En tot cas, han de rebre anualment dels auditors externs la declaració de la seva independència en relació amb l'entitat o les entitats vinculades a aquesta directament o indirectament, així com la informació detallada i individualitzada dels serveis addicionals de qualsevol classe prestats i els honoraris corresponents percebuts d'aquestes entitats per l'auditor extern o per les persones o entitats vinculats a aquest d'acord amb el que disposa la normativa reguladora de l'activitat d'auditoria de comptes.
f ) Emetre anualment, amb caràcter previ a l'emissió de l'informe d'auditoria de comptes, un informe en què s'expressi una opinió sobre si la independència dels auditors de comptes o societats d'auditoria resulta compromesa.
Aquest informe ha de contenir, en tot cas, la valoració motivada de la prestació de tots i cadascun dels serveis addicionals a què fa referència la lletra anterior, considerats individualment i en el seu conjunt, diferents de l'auditoria legal i en relació amb el règim d'independència o amb la normativa reguladora de l'activitat d'auditoria de comptes.
g ) Informar, amb caràcter previ, el consell d'administració sobre totes les matèries que preveuen la Llei, els estatuts socials i el reglament del consell i, en particular, sobre:
El que estableixen les lletres d), e) i f) de l'apartat anterior s'entén sense perjudici de la normativa reguladora de l'auditoria de comptes.
La comissió d'auditoria està composta exclusivament per consellers no executius nomenats pel consell d'administració, dos dels quals, almenys, han de ser consellers independents i un d'ells és designat tenint en compte els seus coneixements i experiència en matèria de comptabilitat, auditoria o en totes dues.
a ) Informar la junta general d'accionistes sobre les qüestions que es plantegin en relació amb les matèries que siguin competència de la comissió.
b ) Supervisar l'eficàcia del control intern de la societat, l'auditoria interna i els sistemes de gestió de riscos, inclosos els fiscals, així com discutir amb l'auditor de comptes les debilitats significatives del sistema de control intern detectades durant l'auditoria.
c ) Supervisar el procés d'elaboració i presentació de la informació financera preceptiva.
d ) Elevar al consell d'administració les propostes de selecció, nomenament, reelecció i substitució de l'auditor extern, així com les condicions de la seva contractació, i sol·licitar regularment a aquest informació sobre el pla d'auditoria i la seva execució, a més de preservar la independència en l'exercici de les seves funcions.
e ) Establir les relacions oportunes amb l'auditor extern per rebre informació sobre les qüestions que puguin posar en risc la seva independència, per al seu examen per part de la comissió, i qualssevol altres relacionades amb el procés de l'auditoria de comptes, així com les altres comunicacions que preveuen la legislació d'auditoria de comptes i les normes d'auditoria.
En tot cas, han de rebre anualment dels auditors externs la declaració de la seva independència en relació amb l'entitat o les entitats vinculades a aquesta directament o indirectament, així com la informació dels serveis addicionals de qualsevol classe prestats i els honoraris corresponents percebuts d'aquestes entitats per l'auditor extern o per les persones o entitats vinculats a aquest d'acord amb el que disposa la legislació sobre auditoria de comptes.
f ) Emetre anualment, amb caràcter previ a l'emissió de l'informe d'auditoria de comptes, un informe en què s'expressi una opinió sobre la independència de l'auditor de comptes.
Aquest informe ha de contenir, en tot cas, la valoració de la prestació dels serveis addicionals a què fa referència la lletra anterior, considerats individualment i en el seu conjunt, diferents de l'auditoria legal i en relació amb el règim d'independència o amb la normativa reguladora d'auditoria.
g ) Informar, amb caràcter previ, el consell d'administració sobre totes les matèries que preveuen la llei, els estatuts socials i el reglament del consell i, en particular, sobre:
El que estableixen les lletres d, e i f de l'apartat anterior s'entén sense perjudici de la normativa reguladora de l'auditoria de comptes.